CELEX: 32021D0432
Language: mt
Date: 2021-03-01 00:00:00
Title: Deċiżjoni (UE) 2021/432 tal-Bank Ċentrali Ewropew tal-1 ta’ Marzu 2021 li temenda d-Deċiżjoni (UE) 2017/1198 dwar ir-rapportar ta' pjanijiet ta' finanzjament ta' istituzzjonijiet ta' kreditu minn awtoritajiet kompetenti nazzjonali lill-Bank Ċentrali Ewropew (BĊE/2021/7)

12.3.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 86/14
               
            
         DEĊIŻJONI (UE) 2021/432 TAL-BANK ĊENTRALI EWROPEW
         tal-1 ta’ Marzu 2021
         li temenda d-Deċiżjoni (UE) 2017/1198 dwar ir-rapportar ta' pjanijiet ta' finanzjament ta' istituzzjonijiet ta' kreditu minn awtoritajiet kompetenti nazzjonali lill-Bank Ċentrali Ewropew (BĊE/2021/7)
         IL-KUNSILL GOVERNATTIV TAL-BANK ĊENTRALI EWROPEW,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament tal-Kunsill (UE) Nru 1024/2013 tal-15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu (1), u b’mod partikolari l-Artikolu 6(2) tiegħu,
         Wara li kkunsidra r-Regolament (UE) Nru 468/2014 tal-Bank Ċentrali Ewropew tas-16 ta’ April 2014 li jistabbilixxi qafas għal kooperazzjoni fi ħdan il-Mekkaniżmu Superviżorju Uniku bejn il-Bank Ċentrali Ewropew u l-awtoritajiet kompetenti nazzjonali u ma’ awtoritajiet nazzjonali ddenominati (Regolament Qafas tal-MSU) (BĊE/2014/17) (2), u b'mod partikolari l-Artikolu 21 tiegħu,
         Wara li kkunsidra l-proposta tal-Bord Superviżorju
         Billi:
         
                     (1)
                  
                  
                     Id-Deċiżjoni (UE) 2017/1198 tal-Bank Ċentrali Ewropew (3) tirrikjedi li l-awtoritajiet kompetenti nazzjonali jipprovdu l-pjanijiet ta’ finanzjament ta’ ċerti istituzzjonijiet ta’ kreditu sinifikanti u inqas sinifikanti lill-Bank Ċentrali Ewropew (BĊE), u tistabbilixxi proċeduri armonizzati għas-sottomissjoni lill-BĊE ta’ dawk il-pjanijiet ta’ finanzjament.
                  
               
                     (2)
                  
                  
                     Sabiex jiġu żgurati prattiki superviżorji konsistenti, effiċjenti u effettivi u biex jiġi ffaċilitat ir-rapportar tal-pjanijiet ta’ finanzjament, id-Deċiżjoni (UE) 2017/1198 tirrikjedi li l-pjanijiet ta’ finanzjament jiġu rrapportati skont il-mudelli u d-definizzjonijiet armonizzati msemmija fil-mudell tal-pjan ta’ finanzjament mehmuż mal-Linji Gwida tal-Awtorità Bankarja Ewropea (ABE) dwar definizzjonijiet u mudelli armonizzati għall-pjanijiet ta’ finanzjament ta’ istituzzjonijiet ta’ kreditu skont ir-Rakkomandazzjoni A4 tal-BERS/2012/2 (ABE/GL/2014/04) (4).
                  
               
                     (3)
                  
                  
                     Il-Linji Gwida tal-ABE dwar definizzjonijiet u mudelli armonizzati għall-pjanijiet ta’ finanzjament tal-istituzzjonijiet ta’ kreditu skont ir-Rakkomandazzjoni A4 tal-BERS/2012/2 (ABE/GL/2014/04) huma mħassra u sostitwiti b’effett mill-31 ta’ Diċembru 2020 mil-Linji Gwida tal-ABE dwar definizzjonijiet u mudelli armonizzati għall-pjanijiet ta’ finanzjament tal-istituzzjonijiet ta’ kreditu skont ir-Rakkomandazzjoni tal-Bord Ewropew dwar ir-Riskju Sistemiku tal-20 ta’ Diċembru 2012 (BERS/2012/2) (5) (minn hawn’ il quddiem il-“Linji Gwida tal-ABE tal-2019”).
                  
               
                     (4)
                  
                  
                     Għall-fini esklussiv tat-twettiq tal-kompiti kkonferiti fuqu bl-Artikoli 4(1) u (2) u 5(2) tar-Regolament (UE) Nru 1024/2013, il-BĊE jitqies, kif xieraq, bħala l-awtorità kompetenti jew l-awtorità nominata fl-Istati Membri parteċipanti kif stabbilit mid-dritt tal-Unjoni. Għalhekk, il-BĊE huwa fost id-destinatarji tal-Linji Gwida tal-ABE tal-2019.
                  
               
                     (5)
                  
                  
                     Id-Deċiżjoni tal-ABE dwar ir-rapportar superviżorju mill-awtoritajiet kompetenti lill-ABE (ABE /DC/2020/334) (6), li tħassar id-Deċiżjoni tal-ABE tat-23 ta’ Settembru 2015 (ABE/DC/2015/130), tirrikjedi li l-awtoritajiet kompetenti jissottomettu dejta dwar il-pjanijiet ta’ finanzjament tal-istituzzjonijiet ta’ kreditu kollha taħt il-mandat superviżorju tagħhom skont il-Linji Gwida tal-ABE tal-2019. Barra minn hekk, dik id-Deċiżjoni tal-ABE tikklassifika l-istituzzjonijiet ta’ kreditu kollha jew bħala “l-Akbar Istituzzjonijiet fl-Istat Membru” jew “Istituzzjonijiet Iżgħar” għall-finijiet tad-determinazzjoni tad-dati ta’ sottomissjoni tad-dejta mitluba mill-awtoritajiet kompetenti lill-ABE . Huwa xieraq li l-BĊE jieħu kont ta’ dawk il-klassifikazzjonijiet.
                  
               
                     (6)
                  
                  
                     Sabiex ir-rapportar lill-BĊE mill-awtoritajiet kompetenti nazzjonali tal-pjanijiet ta’ finanzjament tal-istituzzjonijiet ta’ kreditu jiġi allinjat mad-definizzjonijiet u mudelli armonizzati l-iżjed riċenti skont il-Linji Gwida tal-ABE tal-2019, u biex tiġi żgurata l-konformità mad-Deċiżjoni tal-ABE ABE/DC/2020/334, id-Deċiżjoni (UE) 2017/1198 għandha tiġi emendata kif meħtieġ,
                  
               ADOTTA DIN ID-DEĊIŻJONI:
         
            Artikolu 1
            Emendi għad-Deċiżjoni (UE) 2017/1198 (BĊE/2017/21)
            Id-Deċiżjoni (UE) 2017/1198 (BĊE/2017/21) hija emendata kif ġej:
            
                        1.
                     
                     
                        L-Artikolu 3 huwa sostitwit b’dan li ġej:
                        
                           “Artikolu 3
                           Rekwiżiti għal rapportar ta' pjanijiet ta' finanzjament
                           
                              1.   L-awtoritajiet kompetenti nazzjonali għandhom jipprovdu lill-BĊE l-pjanijiet ta’ finanzjament li huma konformi mal-Linji Gwida tal-ABE dwar definizzjonijiet u mudelli armonizzati għall-pjanijiet ta’ finanzjament tal-istituzzjonijiet ta’ kreditu skont ir-Rakkomandazzjoni tal-Bord Ewropew dwar ir-Riskju Sistemiku tal-20 ta’ Diċembru 2012 (BERS/2012/2) (*1) (minn hawn’ il quddiem il-‘Linji Gwida tal-ABE tal-2019’) tal-istituzzjonijiet ta’ kreditu li ġejjin li huma stabbiliti fl-Istati Membri parteċipanti rispettivi tagħhom:
                              
                                          (a)
                                       
                                       
                                          istituzzjonijiet ta' kreditu sinifikanti fl-ogħla livell ta’ konsolidazzjoni fl-Istati Membri parteċipanti fuq bażi kkonsolidata;
                                       
                                    
                                          (b)
                                       
                                       
                                          istituzzjonijiet ta’ kreditu sinifikanti li mhumiex parti minn grupp taħt superviżjoni fuq bażi individwali;
                                       
                                    
                                          (c)
                                       
                                       
                                          istituzzjonijiet ta’ kreditu inqas sinifikanti li fir-rigward tagħhom l-awtorità nazzjonali kompetenti rilevanti tiġbor pjanijiet ta’ finanzjament skont il-Linji Gwida tal-ABE tal-2019.
                                       
                                    
                           
                              2.   L-awtoritajiet kompetenti nazzjonali li jiġbru l-pjanijiet ta' finanzjament ta' istituzzjonijiet ta' kreditu sinifikanti li ma hemmx riferiment għalihom fil-punti (a) u (b) tal-paragrafu 1 għandhom jipprovdu dawn il-pjanijiet ta’ finanzjament lill-BĊE jekk jikkonformaw mal-Linji Gwida tal-ABE tal-2019.
                           
                           
                              3.   Il-pjanijiet ta' finanzjament għandhom jiġu sottomessi lill-BĊE skont l-istruzzjonijiet u l-mudelli armonizzati msemmija fil-Linji Gwida tal-ABE tal-2019. Il-pjanijiet ta' finanzjament għandu jkollhom data ta' referenza tar-rappurtar tal-31 ta' Diċembru tas-sena ta' qabel.
                              Meta l-liġijiet nazzjonali jippermettu lill-istituzzjonijiet ta’ kreditu biex jirrappurtaw l-informazzjoni finanzjarja tagħhom abbażi ta’ tmiem is-sena ta’ kontabilità tagħhom, li tiddevja minn tmiem is-sena kalendarja, l-aħħar tmiem tas-sena ta’ kontabilità disponibbli titqies bħala d-data ta’ referenza tar-rapportar.
                           
                        
                        
                           (*1)  ABE/GL/2019/05 Disponibbli fuq iis-sit elettroniku tal-ABE”;"
                        
                     
                  
                        2.
                     
                     
                        L-Artikolu 4 huwa sostitwit b’dan li ġej:
                        
                           “Artikolu 4
                           Dati ta’ rimessa
                           
                              1.   Il-pjanijiet ta’ finanzjament tal-istituzzjonijiet ta’ kreditu li ġejjin għandhom jiġu pprovduti mill-awtoritajiet kompetenti nazzjonali rilevanti lill-BĊE sa 12:00 CET tal-10 jum tax-xogħol wara l-15 ta’ Marzu:
                              
                                          (a)
                                       
                                       
                                          pjanijiet ta’ finanzjament tal-istituzzjonijiet ta’ kreditu msemmija fl-Artikolu 3(1)(a) u l-Artikolu 3(1)(b);
                                       
                                    
                                          (b)
                                       
                                       
                                          pjanijiet ta’ finanzjament tal-istituzzjonijiet ta’ kreditu msemmija fl-Artikolu 3(1)(c) u l-Artikolu 3(2) fejn dawn ikunu inklużi fil-lista tal-Akbar Istituzzjonijiet fl-Istat Membru ppubblikata mill-ABE skont l-Artikolu 2(6) tad-Deċiżjoni tal-ABE ABE/DC/2020/334 (*2).
                                       
                                    
                           
                              2.   Il-pjanijiet ta’ finanzjament tal-istituzzjonijiet ta’ kreditu kollha mhux imsemmija fil-paragrafu 1 għandhom jiġu pprovduti mill-awtoritajiet kompetenti nazzjonali rilevanti lill-BĊE sa 12:00 CET tal-25 jum tax-xogħol wara l-15 ta’ Marzu.
                           
                        
                        
                           (*2)  Disponibbli fuq is-sit elettroniku tal-ABE”;"
                        
                     
                  
                        3.
                     
                     
                        Fl-Artiklu 5, il-paragrafu 1 huwa mibdul b’li ġej:
                        
                           “1.   L-awtoritajiet kompetenti nazzjonali għandhom jagħmlu monitoraġġ u jivvalutaw il-kwalità u l-affidabbiltà tad-dejta li titpoġġa għad-dispożizzjoni tal-BĊE. L-awtoritajiet kompetenti nazzjonali għandhom japplikaw ir-regoli ta' validazzjoni rilevanti żviluppati, miżmuma u ppubblikati mill-ABE. L-awtoritajiet kompetenti nazzjonali għandhom japplikaw ukoll il-verifiki addizzjonali tal-kwalità tad-dejta definiti mill-BĊE b'kooperazzjoni mal-awtoritajiet nazzjonali kompetenti.’;
                        
                     
                  
                        4.
                     
                     
                        Fl-Artiklu 7, il-paragrafu 1 huwa mibdul b’li ġej:
                        
                           ‘1.   L-awtoritajiet kompetenti nazzjonali għandhom jissottomettu d-dejta speċifikata f’din id-Deċiżjoni bl-użu tal-eXtensible Business Reporting Language taxonomy sabiex jipprovdu format tekniku uniformi għall-iskambju ta’ dejta li tirrigwarda l-Linji Gwida tal-ABE tal-2019.’;
                        
                     
                  
                        5.
                     
                     
                        L-Artikolu 8a li ġej huwa miżjud:
                        
                           “Artikolu 8a
                           L-ewwel data ta’ referenza tar-rapportar fl-2021
                           L-ewwel data ta’ referenza għar-rapportar fl-2021 skont l-Artikolu 3 għandha tkun il-31 ta’ Diċembru 2020. It-tieni subparagrafu tal-Artikolu 3(3) għandu japplika”.
                        
                     
                  
         
            Artikolu 2
            Dispożizzjonijiet finali
            Din id-Deċiżjoni għandha tidħol fis-seħħ fil-jum meta tiġi nnotifikata lid-destinatarji.
         
         
            Artikolu 3
            Destinatarji
            Din id-Deciżjoni hija indirizzata lill-awtoritajiet kompetenti nazzjonali tal-Istati Membri partecipanti.
         
         
            Magħmul fi Frankfurt am Main, l-1 ta’ Marzu 2021.
            
               
                  Il-President tal-BĊE
               
               Christine LAGARDE
            
         
         
            (1)  ĠU L 287, 29.10.2013, p. 63.
         
            (2)  ĠU L 141, 14.5.2014, p. 1.
         
            (3)  Id-Deċiżjoni (UE) 2017/1198 tal-Bank Ċentrali Ewropew tas-27 ta’ Ġunju 2017 dwar ir-rapportar ta' pjanijiet ta' finanzjament ta' istituzzjonijiet ta' kreditu minn awtoritajiet kompetenti nazzjonali lill-Bank Ċentrali Ewropew (BĊE/2017/21) (ĠU L 172, 5.7.2017, p. 32).
         
            (4)  Disponibbli fuq is-sit elettroniku tal-ABE.
         
            (5)  ABE/GL/2019/05.
         
            (6)  Disponibbli fuq is-sit elettroniku tal-ABE.